Hildur Guðnadóttir var í gær tilnefnd til Óskarsverðlauna fyrir tónlist hennar í kvikmyndinni Joker . Í færslu sem Hildur birti á Twitter í gær segist hún afar þakklát fyrir stuðning fjölskyldu og vina síðustu daga . Segist hún ekki hafa áttað sig almennilega á öllu sem er að gerast , en segir það yndislegt að geta fagnað með samstarfsfélögum sínum . „ Takk öll fyrir góðar óskir og ást síðastliðna viku . Ég hef ekki náð að átta mig fyllilega á því sem hefur gerst , það var yndislegt að fagna með kollegum mínum og það er yndislegt að finna alla ástina frá fjölskyldu og vinum sem eru langt frá . Ástin sigrar ! “